Jul i Sør

Jul i Sør er et musikkalbum med Torstein Sødal, utgitt den 25. november 2011. Albumet inneholder julemusikk som Sødal minnes fra sin barndoms jul i Kristiansand, og er et prosjekt preget av artistens nære tilknytning til Sørlandet. 

Målet var at alle albumets medvirkende skulle ha en relasjon til Sørlandet, og Kristiansand Symfoniorkester er med på prosjektet. Gjestevokalister på juleplaten er Maria Arredondo, Anne Tungland Takle, Ingrid Grøvan, Kim André Rysstad og Espen Grjotheim, i tillegg til et stort felleskor bestående av hele fem lokale kor.

Sporliste

 «Jul, endelig jul»
 «Kimer i klokker» med Maria Arredondo
 «Stille natt» med Anne Takle
 «Koppången»
 «Et lite barn så lystelig» med Kim André Rysstad
 «The Lord's Prayer»
 «Høyr kor englar syng frå sky» med Ingrid Grøvan
 «O helga natt»
 «Å, kom nå med lovsang»
 «Deilig er jorden» med Espen Grjotheim

Musikkalbum fra 2011
Norske musikkalbum
Norske julealbum